Ribe Stifts Adresseaviser, 1802-04-09
Haag, den 30 Mart. Vort Haab er opfyldt, og siden i Gaar glæde sig her enhver over Fredens lykkelige Tilveiebringelse; - og sikkert vil enhver Læser herved, med dyb Taknemmelighed, opløfte sit Hierte, og takke Forsynet, som undte os at see Ende paa denne langvarige og blodige Kamp. Jgaar Morges Kl. 5, erholdt herværende franske Charge d'Affaires en Koureer fra Paris, som bragte ham den Efterretning, at Freden er undertegnet i Amienz den 25de Mart., og medbragte Tractaten selv. Denne Koureer fortsatte derpaa strax Reisen til Kiøbenhavn og Stokholm, (og passerede Hamborg den 1ste April ). Samme Dags Eftermiddag erholdt vort Directorium ogsaa en Koureer fra vor Ambassadeur, Schimmelpenninck i Amienz, med samme Efterretning, og i Morges Kl. 8 blev her under Kanoners Torden og Trompeters Lyd bekiendtgjort følgende: Difinitiv=Freds=Tractat, sluttet i Amienz. Artikel 1. Fred, Venskab og god Forstaaelse skal herske mellem den Franske Republik, Hs. Majestæt Kongen af Spanien med Arvinger og Efterfølgere, og den Battaviske Republik, paa den ene Side, og Hs. Majestæt Kongen af de forenede Riger Storbrittanien og Jrland med Arvinger og Efterfølgere, paa den anden Side. De kontraherende Parter vil sørge for at underholde den beste Forstaaelse mellem Dem og deres Stater, og ei tilladigst privilegerte. Ces Poses en 9de April 1802. er en Elmenhoff, som tillige er sammes Redakteur.)de, at fra nogen Side udøves nogen Fiendtlighed enten til Lands eller Vand, af hvad Aarsag det end være maatte. Artikel 2. Fra enhver Side skal alle gjorte Krigsfanger eller hævede Gidsler, uden Løsepenge udleveres i det seeneste inden 6 Uger fra Dato; kun allene, at de respective Parter betale og giøre Forskud for hvad Gield disse i deres Fangeskab maatte have paadraget sig; samt hvad den ene Magt maatte komme tilgode hos den anden for Fangernes Underholdning; hvilket en nedsat Kommission skal sørge for, paa bedste Maade at afgiøre. Artikel 3. Hs. Brittiske Majestæt giver den Franske Republik og dens Allierte, Kongen af Spanien og den Battaviske Republik, alle deres Besiddelser og Kolonier tilbage, som i Krigen ere blevne besat af Brittiske Tropper, Øen Trinidad undtagen, og de Hollandske Besiddelser paa Øen Ceylon. Artikel 4. Kongen af Spanien afstaaer og garanterer Hs. Brittiske Majestæt, Øen Trinidad, med fuldkommen Eiendom og Souverainitet. Artikel 5. Ligeledes afstaaer den Battaviske Republik alle Besiddelser og Etablissements paa Øen Ceylon, som før Krigen tilhørte de forenede Provindsers Ostindiske Kompagnie, med fuldkommen Eiendom og Souverainitet, til Hs. Brittiske Majestæt. Artikel 6. Havnen det gode Haabs Forbierg, forbliver den Battaviske Republik tilhørende med fuldkommen Souverainitæt, saaledes, som før Krigen har havt Sted. Dog skal det være de kontraherende Magters Skibe tilladt, som forhen, ved Jndløb der, at kiøbe sig den fornødne Proviant, uden nogen anden særskilt Afgivt. Artikel 7. Portugals Gebeet og Hs. Majestæts Besiddelser beholde samme Jntegritæt som før Krigen; ogsaa er den franske Grændselinie bestemt til Floden Aravari, med de Lande som strekke sig imod Norden, fra denne Flod. Derimod skal denne Flods sydlige Bredde tilhøre Hs. Allertroeste Majestæt, og begge Magter i Forening frit benytte Skibsfarten paa denne Flod. Artikel 8. Den høie Port beholder sit Gebeet med samme Eiendoms Ret, som før Krigen. Artikel 9. Republiken de 7 forenede Øer, erkiendes. Artikel 10. Øerne Maltha, Gotto og Camino, skal tilbagegives til de Ordener de før Krigen tilhørte, og sættes i aldeles afhængig Stand baade fra Frankrig og England. Disse Øers Havne skal være aaben. for alle Folks Skibsfart. Artikel 11. De Franske Tropper skal forlade Kongeriget Neapel og Kirkestaten. Ligeledes forlader den engelske Magt Portoferrajo og overhovedet alle Havne og Øer, som de i det Middellandske og Adriatiske Hav have taget i Besiddelse. Artikel 12. Alle her anførte Afstaaelser, skal i Europa være fuldbyrdet inden 1 Maaned fra denne Tractats Ratifikations Dato, i Africa og America inden 3, og i Asien inden 6 Maaneder. Artikel 13. Alle Fæstningsværker, som ifølge denne Tractat gives tilbage, afleveres i den Tilstand, som i Præliminairerne ere benævnte. Ligeledes er man kommet overeens om, at ingen Jndvaaner, under noget Paaskud maae i de afstaaede eller tilbagegivne Lande forfølges paa Person eller Eiendom, formedelst politiske Meeninger. Artikel 14. Al paalagt Seqvestration paa Fonds, Eiendomme eller andet deslige, som enten tilhøre een af de kontraherende Magter eller deres Undersaatter, skal strax ophæves. Artikel 15. Fiskeriet paa Kysten af Tereneuve og de derved liggende Øer, indføres paa samme Maade som før Krigen. Artikel 16. For at forekomme alle muelige Aar, sager til Klager og Misforstaaelser som kunne opkommes i Henseende til de paa Søen gjorte Priser, er man kommet overeens om, at de Skibe og Ladninger som ere tagne i Canalen og Nordsøen, skal efter en Tid af 14 Dage efter denne Tractats Udvexling, tilbagegives. Artikel 17. De kontraherende Magters Ambassadeurer, Ministre og Agentere, skal i disse Magters Stater nyde samme Rang, Rettigheder og Friehed som før Krigen. Artikel 18. Huset Nassau, som forhen var etableret i den Battaviske Republik, skal gives Godtgiørelse. Artikel 19. Nærværende Difinitiv=Freds=Traktat skal erklæres for den høie Port, Hs. Brittiske Majestæts Allierte, og anmodes, snarest mueligt at indsende sin Tiltrædelses=Akte. Artikel 20. De kontraherende Parter er ligeledes kommet overeens om, paa Reqvisition af dem selv eller deres Ministre, at overlevere saadanne Personer i Justitiens Hænder, som ere beskyldte for Mord, falske Bankerotet o. d. Reqvirenten betaler Omkostningerne paa Arresten. Artikel 21. De kontraherende love hinanden oprigtig at efterleve alle de Artikler som denne Traktat indeholde. Artikel 22. Denne Traktat skal af de kontraherende Parter i behørig Form være ratificeret og udvexlet Paris inden 30 Dage, og om mueligt før. Dets til Bekræftelse have undertegnede Befuldmægtigede ifølge respektive Fuldmagter, forsynet denne Traktat med egenhændig Underskrift og Segl.